
Către,

BIROUL PERMANENT AL CAMEREI DEPUTAȚILOR

Vă înaintăm, alăturat, RAPORTUL asupra Proiectului de Lege pentru completarea Legii nr.44/1994 privind veteranii de război, precum şi unele drepturi ale invalizilor şi văduvelor de război, transmis spre dezbatere şi examinare în fond, Comisiei pentru apărare, ordine publică şi siguranţă naţională, cu adresa nr. PLx nr. 46/2024 din 19 februarie 2024.
În raport cu obiectul şi conţinutul acestuia, Proiectul de Lege face parte din categoria legilor ordinare.


	VICEPREȘEDINTE
Sorin-Dan MOLDOVAN

RAPORT
asupra Proiectului de Lege pentru completarea Legii nr.44/1994 privind veteranii de război, precum şi unele drepturi ale invalizilor şi văduvelor de război

În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată, spre dezbatere în fond, cu Proiectul de Lege pentru completarea Legii nr.44/1994 privind veteranii de război, precum şi unele drepturi ale invalizilor şi văduvelor de război, transmis cu adresa nr. PLx nr. 46/2024 din 19 februarie 2024 şi înregistrat la Comisia pentru apărare, ordine publică și siguranță națională sub nr. 4c-15/40 din 20.02.2024.
Proiectul de lege are ca obiect de reglementare completarea Legii nr.44/1994, în sensul instituirii Zilei prizonierilor de război români în data de 24 august.
Conform dispoziţiilor art. 75 alin. (1) din Constituţia României, republicată, Camera Deputaţilor este Cameră decizională. Senatul a adoptat proiectul de lege în data de 12 februarie 2024 în calitate de primă Cameră sesizată.  La întocmirea prezentului raport, Comisia pentru apărare, ordine publică şi siguranţă naţională a avut în vedere avizul favorabil cu observații al Consiliului Legislativ (nr.1104 din 23.11.2023), avizul favorabil al Comisiei juridice, de disciplină și imunități (nr.4c-13/112/2024), avizul favorabil al Comisiei pentru drepturile omului, culte și problemele minorităților naționale (nr.4c-6/64/27 februarie 2024), avizul favorabil al Comisiei pentru egalitate de șanse pentru femei și bărbați  (nr.4c-20/75/27.02.2024), avizul favorabil al Comisiei pentru muncă și protecție socială (nr.4c-9/91 din 4 martie 2024), avizul favorabil al Comisiei pentru administrație publică și amenajarea teritoriului (nr.4c-7/52 din 11 martie 2024) și punctul de vedere al Guvernului (DRP nr.1814/2024 din 27 februarie 2024).
Conform dispozițiilor art.62 din Regulamentul Camerei Deputaților, republicat, cu modificările şi completările ulterioare, membrii Comisiei pentru apărare, ordine publică şi siguranţă naţională au examinat Proiectul de Lege în şedinţa din 21 octombrie 2024. La lucrările Comisiei pentru apărare, ordine publică şi siguranţă naţională, deputaţii şi-au înregistrat prezenţa conform listei de prezenţă. În conformitate cu prevederile art. 56 şi 57 din Regulamentul Camerei Deputaţilor, republicat, cu modificările şi completările ulterioare, la dezbateri a participat domnul Eduard Bachide, secretar de stat în Ministerul Apărării Naționale.
Membrii Comisiei pentru apărare, ordine publică şi siguranţă naţională au hotărât, cu unanimitate de voturi, să propună Plenului Camerei Deputaţilor adoptarea Proiectului de Lege pentru completarea Legii nr.44/1994 privind veteranii de război, precum şi unele drepturi ale invalizilor şi văduvelor de război (Plx46/2024) în forma adoptată de Senat. În raport cu obiectul şi conţinutul acestuia, Proiectul de Lege face parte din categoria legilor ordinare.

Întocmit
Consilier parlamentar, Dr. Florin Danciu

